คือฉันนอนเล่นอยู่แล้วปากมันชาๆฉันเลยขยับปาก แล้วอยู่ๆมันชาแบบเนื้อมันตึงแล้วบวม ก่อนหน้านั้นฉันกินน้ำตกหมู อยากทราบสาเหตุเกิดจากอะไรและรักษายังไงคะ
สวัสดีค่ะ อาการปากบวมชาอาจเกิดจาก-ผื่นผิวหนังอักเสบบริเวณปาก จากการแพ้สารสัมผัส เช่นเครื่องสำอาง ลิปสติก ครีมทาหน้า อาจมีคันและแดงร่วมด้วย-เกิดจากการสัมผัสหรือกินสารที่แพ้ อาจทำให้มีตาบวม หายใจหอบเหนื่อย มีผื่นขึ้นตามตัวได้-บวมตามหลังอุบัติเหตุเช่นการกระแทกโดนแนะนำว่าถ้าการบวมขยายใหญ่ขึ้นเรื่อยๆไม่ยุบไป กระจายไปทั่ว หรือหายใจลำบาก มีผื่นขึ้นตามตัวร่วมด้วย ควรรีบไปพบแพทย์เพื่อตรวจเพิ่มเติมการดูแลตัวเองเบื้องต้น หลีกเลี่ยงอาหารที่สงสัย หยุดการใช้เครื่องสำอางทุกชนิดที่ไม่จำเป็น ทาริมฝีปากให้ชุ่มชื้นอยู่เสมอ ไม่ไปแกะเกาที่บริเวณที่บวม